
Odbor za zunanje zadeve
BRUSELJ
Zadeva:	<Titre>Mnenje o predlogu sklepa Sveta o sklenitvi širšega svežnja sporazumov za utrditev, poglobitev in razširitev dvostranskih odnosov s Švicarsko konfederacijo </Titre> <DocRef>(10643/2025 – C10 0075/2026 – 2025/0162(NLE))</DocRef>
Spoštovani gospod predsednik!
Odboru za zaposlovanje in socialne zadeve je bilo v postopku iz naslova naloženo, da pripravi mnenje in ga predloži vašemu odboru. Odbor je sklenil, da bo poslal mnenje v obliki pisma.
Na seji 15. julija 2026 je sklenil, da Odboru za zunanje zadeve kot pristojnemu odboru predloži mnenje, predstavljeno v nadaljevanju.

Lep pozdrav,
Li Andersson


[bookmark: _Hlk234478374][bookmark: restart]MNENJE
Odbor za zaposlovanje in socialne zadeve poziva Odbor za zunanje zadeve kot pristojni odbor, da priporoči odobritev osnutka sklepa Sveta o sklenitvi širšega svežnja sporazumov med Evropsko unijo na eni strani in Švicarsko konfederacijo na drugi strani, za utrditev, poglobitev in razširitev dvostranskih odnosov in spremembi sklepov 2011/51/EU in 2011/738/EU.


Kratka obrazložitev

Odbor za zaposlovanje in socialne zadeve pozdravlja široki sveženj sporazumov med Evropsko unijo in Švicarsko konfederacijo, ki ponuja stabilen in uravnotežen okvir za nadaljnji razvoj dvostranskih odnosov. Prispeva k pravni varnosti, poglablja sodelovanje na področjih skupnega interesa ter zagotavlja nadaljnje tesne gospodarske in socialne vezi med Unijo in Švico.

Odbor poudarja, da je prosto gibanje oseb še vedno temelj odnosov med EU in Švico, ter opozarja, da je pomembno ohraniti pravično mobilnost delovne sile, ob tem pa zagotoviti enako obravnavo in nediskriminacijo delavcev. Glede na to pozdravlja določbe o dinamičnem usklajevanju Švice z veljavnimi in prihodnjimi pravnimi akti Unije na področju prostega gibanja oseb in napotitve delavcev, katerih cilj je zaščititi pravice delavcev, preprečiti socialni damping in zagotoviti enake konkurenčne pogoje z učinkovitimi mehanizmi spremljanja in izvrševanja.

Poleg tega poudarja pomen dejanskega usklajevanja sistemov socialne varnosti, ki olajšuje mobilnost delovne sile, hkrati pa mobilnim delavcem in njihovim družinskim članom nudi ustrezno socialno zaščito. V zvezi s tem pozdravlja predvsem dejstvo, da bo imela Švica dostop do informacijskih sistemov EURES, EESSI in IMI ter bo k njim finančno prispevala. Poudarja tudi, kako pomembno je stalno sodelovanje na področju zdravja in varnosti pri delu, poklicnega izobraževanja in usposabljanja, razvoja znanja in spretnosti ter vključevanja na trg dela.

Odbor meni, da sveženj vzpostavlja ustrezno ravnovesje med tesnim sodelovanjem ter ohranjanjem visokih socialnih in delovnih standardov. Zato podpira sklenitev sporazumov in poziva k njihovemu učinkovitemu izvajanju ob polnem spoštovanju pravnega reda Unije, vloge socialnih partnerjev in temeljnih socialnih pravic.

